پایگاه خبری توران : بیر ایل چوخ قوراخلیق اولور. گؤیدن بیر دامجی دا دوشمور. اوت – علف قورویور. حئیوانلار کوْرلوق چکیر. چوخو آجیندان قیریلیر. جئیرانلاردا تلف اولماغا باشلاییرلار. گؤرورلر کی بئله گئتسه آجلیق آخیرلارینا چیخاجاق. بیر یئره ییغیشیب مصلحت – مشورت ائله ییرلرکی الله تعالینین درگاهینا ائلچی گؤنده رسینلر. بیلمک ایسته ییرلرکی دونیانین آخیری چاتیب […]
پایگاه خبری توران : بیر ایل چوخ قوراخلیق اولور. گؤیدن بیر دامجی دا دوشمور. اوت – علف قورویور. حئیوانلار کوْرلوق چکیر. چوخو آجیندان قیریلیر. جئیرانلاردا تلف اولماغا باشلاییرلار. گؤرورلر کی بئله گئتسه آجلیق آخیرلارینا چیخاجاق. بیر یئره ییغیشیب مصلحت – مشورت ائله ییرلرکی الله تعالینین درگاهینا ائلچی گؤنده رسینلر. بیلمک ایسته ییرلرکی دونیانین آخیری چاتیب یا خلاص اولماغین بیر یولو وار؟ ائلچی گئدن جئیرانا اسمارلاییرلارکی :
– اگر شاد خبرله قاییتدین او تپه نین باشیندا مایاللاق آشیب اویناخلایارسان. اوندا بیلیریک کی یاغیش – یاغمور اولاجاق یوخسا سن چاتینجان تابلانماریق. جئیران یولا دوزه لیر. تانریدان دیلک ایست هییر. نییه تین بیلدیریر. حقدن صدا گلیرکی :
– یاغیش اولمایاجاق ، ایل قوراق کئچه جک.
جئیران کور – پئشمان گئری قاییدیر. تپه نین باشینا چاتاندا دئییر :
– جئیرانلار یازیقدیر. اونسوزدا قیریلاجاقلار. هئچ اولماسا اؤلنه دک اومودلری اوزولمه سین دئیه، تپه نین باشیندا اویناماغا باشلاییر. بو دم بیر سئلله مه یاغیش تؤکولورکی اوجوندان توت گؤیه چیخ. جئیرانلار سئویندیکلریندن آتیلیب دوشورلر.
تارینین ائلچیسی اوزون حق درگاهینا توتوب دئییر :
– سنه فدا اولوم بس دئدین قوراقلیق اولاجاق. بو نه یاغیشدیر بئله ؟
سس گلیرکی :
– من یاغیشی سنین اوره گینه گؤره یاغدیردیم.
تهیه و تنظیم : الهام عبادی ( دبیر سرویس تورکی )
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab